CELEX: 32019D1923
Language: hu
Date: 2019-11-18 00:00:00
Title: A Bizottság (EU) 2019/1923 végrehajtási határozata (2019. november 18.) a kötélpálya-létesítményekre vonatkozóan az (EU) 2016/424 európai parlamenti és tanácsi rendelet támogatása céljából kidolgozott harmonizált szabványokról

19.11.2019   
               
               
                  HU
               
               
                  Az Európai Unió Hivatalos Lapja
               
               
                  L 298/8
               
            
         A BIZOTTSÁG (EU) 2019/1923 VÉGREHAJTÁSI HATÁROZATA
         (2019. november 18.)
         a kötélpálya-létesítményekre vonatkozóan az (EU) 2016/424 európai parlamenti és tanácsi rendelet támogatása céljából kidolgozott harmonizált szabványokról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az európai szabványosításról, a 89/686/EGK és a 93/15/EGK tanácsi irányelv, a 94/9/EK, a 94/25/EK, a 95/16/EK, a 97/23/EK, a 98/34/EK, a 2004/22/EK, a 2007/23/EK, a 2009/23/EK és a 2009/105/EK európai parlamenti és tanácsi irányelv módosításáról, valamint a 87/95/EGK tanácsi határozat és az 1673/2006/EK európai parlamenti és tanácsi határozat hatályon kívül helyezéséről szóló, 2012. október 25-i 1025/2012/EU európai parlamenti és tanácsi rendeletre (1) és különösen annak 10. cikke (6) bekezdésére,
         mivel:
         
                     (1)
                  
                  
                     Az (EU) 2016/424 európai parlamenti és tanácsi rendelet (2) 17. cikkének megfelelően a kötélpálya-létesítmények azon alrendszereiről és biztonsági rendszerelemeiről, amelyek megfelelnek azon harmonizált szabványoknak vagy azok egy részének, amelyek hivatkozásait közzétették az Európai Unió Hivatalos Lapjában, vélelmezni kell, hogy megfelelnek a szóban forgó rendelet II. mellékletében meghatározott azon alapvető követelményeknek, amelyekre az említett szabványok, illetve azok említett részei vonatkoznak.
                  
               
                     (2)
                  
                  
                     2000. február 15-i, M/300. számú levelében a Bizottság a 2000/9/EK európai parlamenti és tanácsi irányelv (3) támogatása céljából kérést nyújtott be a CEN-hez, a CENELEC-hez és az ETSI-hez a személyszállításra tervezett létesítmények biztonsági rendszerelemeire vonatkozó szabványok kidolgozására vonatkozóan. Az említett irányelvet az alapvető biztonsági követelmények módosítása nélkül felváltotta az (EU) 2016/424 rendelet.
                  
               
                     (3)
                  
                  
                     Az M/300. számú kérés alapján a CEN több harmonizált szabványt dolgozott ki a személyszállításra tervezett kötélpálya-létesítményekre vonatkozó biztonsági követelményekkel kapcsolatban. A CEN kidolgozta különösen az EN 17064:2018 szabványt, valamint felülvizsgálta az EN 1709:2004, EN 12927-1:2004, EN 12927-3:2004, EN 12927-4:2004, EN 12927-5:2004 és EN 12927-8:2004 szabványt oly módon, hogy azokat felváltja az EN 1709:2019 és EN 12927:2019 szabvány.
                  
               
                     (4)
                  
                  
                     A Bizottság a CEN-nel közösen megvizsgálta, hogy a CEN által kidolgozott EN 17064:2018, EN 1709:2019 és EN 12927:2019 szabvány megfelel-e az M/300. számú szabványosítási megbízásnak.
                  
               
                     (5)
                  
                  
                     Az EN 17064:2018, EN 1709:2019 és EN 12927:2019 szabvány megfelel azoknak az (EU) 2016/424 rendelet II. mellékletében megállapított követelményeknek, amelyekre vonatkoznak. Ezért a szóban forgó szabványok hivatkozásait indokolt közzétenni az Európai Unió Hivatalos Lapjában.
                  
               
                     (6)
                  
                  
                     Az EN 1709:2019 szabvány az EN 1709:2004 helyébe lép, míg az EN 12927:2019 szabvány az EN 12927-1:2004, EN 12927-3:2004, EN 12927-4:2004, EN 12927-5:2004 és EN 12927-8:2004 szabvány helyébe lép. Ezért a szóban forgó szabványokra történő hivatkozásokat indokolt törölni az Európai Unió Hivatalos Lapjából. Annak érdekében, hogy a gyártóknak elegendő idejük legyen felkészülni az EN 1709:2019 és az EN 12927:2019 szabvány alkalmazására, a hatályukat vesztő szabványok hivatkozásainak visszavonását indokolt távolabbi időpontra halasztani.
                  
               
                     (7)
                  
                  
                     A harmonizált szabványnak való megfelelés alapján a szóban forgó szabvány hivatkozásának az Európai Unió Hivatalos Lapjában való közzétételi időpontjától kezdődően vélelmezhető az uniós harmonizációs jogszabályokban meghatározott, megfelelő alapvető követelményeknek való megfelelés. Következésképpen elő kell írni, hogy e határozat a kihirdetése napján lépjen hatályba,
                  
               ELFOGADTA EZT A HATÁROZATOT:
         
            1. cikk
            Az (EU) 2016/424 rendelet támogatása céljából kidolgozott és e határozat I. mellékletében felsorolt, kötélpálya-létesítményekre vonatkozó harmonizált szabványok hivatkozásai közzétételre kerülnek az Európai Unió Hivatalos Lapjában.
         
         
            2. cikk
            Az (EU) 2016/424 rendelet támogatása céljából kidolgozott és e határozat II. mellékletében felsorolt, kötélpálya-létesítményekre vonatkozó harmonizált szabványok hivatkozásai az említett mellékletben meghatározott időpontoktól kezdődően törlésre kerülnek az Európai Unió Hivatalos Lapjából.
         
         
            3. cikk
            Ez a határozat az Európai Unió Hivatalos Lapjában való kihirdetésének napján lép hatályba.
         
         
            Kelt Brüsszelben, 2019. november 18-án.
            
               
                  a Bizottság részéről
               
               
                  az elnök
               
               Jean-Claude JUNCKER
            
         
         
            (1)  HL L 316., 2012.11.14., 12. o.
         
         
            (2)  Az Európai Parlament és a Tanács (EU) 2016/424 rendelete (2016. március 9.) a kötélpálya-létesítményekről és a 2000/9/EK irányelv hatályon kívül helyezéséről (HL L 81., 2016.3.31., 1. o.).
         
            (3)  Az Európai Parlament és a Tanács 2000/9/EK irányelve (2000. március 20.) a személyszállító kötélvontatású vasutakról (HL L 106., 2000.5.3., 21. o.).
      
      
         
            I. melléklet
            
                        Szám
                     
                     
                        A szabvány hivatkozása
                     
                  
                        1.
                     
                     
                        
                           EN 17064:2018
                        
                        Személyszállításra tervezett kötélpálya-berendezések biztonsági követelményei. A tűz megelőzése és oltása
                        
                           Megjegyzés: Az EN 17064:2018 harmonizált szabvány 2. pontjában említett normatív hivatkozások a következők szerint értelmezendők: EN 1021-1:2014, EN 1021-2:2014, EN 1838:2013, EN 1907:2017, EN 12929-1:2015, EN 13243:2015, EN 13501-1:2007+A1:2009, EN 50172:2004, EN 50272-1:2010, EN 50272-2:2001, EN 60204-1:2006, EN 60695-11-10:2013, EN 61730-1:2007, EN 61730-2:2007, EN ISO 7010:2012, EN ISO 8528-13:2016
                     
                  
                        2.
                     
                     
                        
                           EN 1709:2019
                        
                        Személyszállításra tervezett kötélpálya-berendezések biztonsági követelményei. Próbaüzemelés, valamint a karbantartásra, a működés közbeni vizsgálatra és az ellenőrzésre vonatkozó utasítások
                        
                           Megjegyzés: Az EN 1709:2019 harmonizált szabvány 2. pontjában említett normatív hivatkozások a következők szerint értelmezendők: EN 1907:2017, EN 1908:2015, EN 1909:2017, EN 12397:2017, EN 12408:2004, EN 12927:2019, EN 12929:2015 (minden rész), EN 12930:2015, EN 13107:2015, EN 13223:2015, EN 13243:2015, EN 13796:2017 (minden rész)
                     
                  
                        3.
                     
                     
                        
                           EN 12927:2019
                        
                        Személyszállításra tervezett kötélpálya-berendezések biztonsági követelményei. Kötelek
                        
                           Megjegyzés: Az EN 12927:2019 harmonizált szabvány 2. pontjában említett normatív hivatkozások a következők szerint értelmezendők: EN 1559-2:2014, EN 1709:2019, EN 1907:2017, EN 1908:2015, EN 1909:2017, EN 10228-1:2016, EN 12385-2:2002+A1:2008, EN 12385-4:2002+A1:2008, EN 12385-8:2002, EN 12385-9:2002, EN 12397:2017, EN 12408:2004, EN 12929-1:2015, EN 12929-2:2015, EN 12930:2015, EN 13107:2015, EN 13223:2015, EN 13243:2015, EN 13411-2:2001+A1:2008, EN 13411-3:2004+A1:2008, EN 13411-4:2002+A1:2008, EN 13411-5:2003+A1:2008, EN 13411-6:2004+A1:2008, EN 13411-7:2006+A1:2008, EN 13796-1:2017, EN 13796-2:2017, EN 13796-3:2017, EN ISO 148-1:2016, EN ISO 5579:2013, EN ISO 9554:2019, EN ISO 10547:2009
                     
                  
      
      
         
            II. melléklet
            
                        Szám
                     
                     
                        A szabvány hivatkozása
                     
                     
                        A visszavonás időpontja
                     
                  
                        1.
                     
                     
                        
                           EN 1709:2004 Személyszállításra tervezett kötélpálya-berendezések biztonsági követelményei. Próbaüzemelés, karbantartás, működés közbeni ellenőrzés
                     
                     
                        2021. április 30.
                     
                  
                        2.
                     
                     
                        
                           EN 12927-1:2004 Személyszállításra tervezett kötélpálya-berendezések biztonsági követelményei. Kötelek. 1. rész: A kötelek kiválasztási elvei és a kötélvégek rögzítése
                     
                     
                        2021. április 30.
                     
                  
                        3.
                     
                     
                        
                           EN 12927-3:2004 Személyszállításra tervezett kötélpálya-berendezések biztonsági követelményei. Kötelek. 3. rész: 6 pászmás, hosszú összefonású tartó- és vontatókötelek
                     
                     
                        2021. április 30.
                     
                  
                        4.
                     
                     
                        
                           EN 12927-4:2004 Személyszállításra tervezett kötélpálya-berendezések biztonsági követelményei. Kötelek. 4. rész: A kötélvégek rögzítése
                     
                     
                        2021. április 30.
                     
                  
                        5.
                     
                     
                        
                           EN 12927-5:2004 Személyszállításra tervezett kötélpálya-berendezések biztonsági követelményei. Kötelek. 5. rész: Raktározás, szállítás, telepítés és feszítés
                     
                     
                        2021. április 30.
                     
                  
                        6.
                     
                     
                        
                           EN 12927-8:2004 Személyszállításra tervezett kötélpálya-berendezések biztonsági követelményei. Kötelek. 8. rész: Mágneses kötélvizsgálat (MRT)
                     
                     
                        2021. április 30.